open-index/open-wikipedia-markdown huggingface dataset:
Tandberg Data

**Tandberg Data** (ticker TAD) var et norsk aksjeselskap som konstruerte og produserte tekniske løsninger for arkivering og sikkerhetskopiering av elektroniske data. Produktene omfattet båndstasjoner, autoloadere, tape-bibliotek, NAS-enheter, RDX removable disk drives og media.

## Historie
Tandberg Data ble stiftet 22. mars 1979 som en videreføring av datadivisjonen i Tandbergs Radiofabrikk, og hadde lokaler i dennes fabrikksbygg på Brekke i Oslo (TR1). 250 personer ble da ansatt i firmaet, som var eid av Staten ved Industrifondet med 49% og Siemens A/S med 51%.

Selskapet ekspanderte og opprettet datterselskaper i Tyskland, Frankrike, USA, Singapore, Japan og Sverige.

Industrifondet solgte sine aksjer i 1984, til blant annet Siemens, ansatte og nye aksjonærer. Selskapet hadde kunder som IBM, Siemens Nixdorf, Digital og Compaq. I 1990 ble deler av produksjonen flyttet til Skårer i Lørenskog. I 1991 hadde selskapet 837 ansatte.

Selskapet skilte i 1991/92 ut delene Tandberg Data Display, Tandberg Data Storage og Tandberg Data Service som egne selskaper. Displaydelen ble solgt i 1995.

På begynnelsen av 2000-tallet opplevde bedriften sviktende lønnsomhet, og produksjonen ble overført til Kitron og til leieprodusenter i Kina.

I 2003 ble utviklingsavdelingen skilt ut som eget selskap, Tandberg Storage, med Tandberg Data som den største eier.

I 2006 kjøpte Tandberg Data en av sine konkurrenter, amerikanske Exabyte, og deler av den resterende virksomheten ble flyttet til Boulder, Colorado. Ved utgangen av 2007 var knapt femti medarbeidere tilbake i Oslo, og samme år flyttet selskapet fra Brekke til Lysaker.

Tandberg Data ASA meldte oppbud 24. april 2009 og ble overtatt av Cyrus Capital. Datterselskapet Tandberg Storage gikk konkurs samtidig. Etter konkursen i Tandberg Data ASA ble det norske selskapet delt i TAD Holding AS som eier alle selskapene i Tandberg Data-gruppen, og Tandberg Data Norge AS, som driver videre den norske delen av Tandberg Data konsernet.

Selskapet Tandberg ble skilt ut som eget selskap omtrent samtidig som Tandberg Data, kort tid etter konkursen i Tandbergs Radiofabrikk i 1979. Foruten felles historie fram til dette samt navnet har disse to selskapene intet med hverandre å gjøre.

## Steder

Fil:Tandberg Data Kjelsås.jpg|Tandberg Data holdt til på Brekke frem til høsten 2007
Fil:Tandberg Data Hasle.jpg|Fram til konkursen holdt Tandberg Data til på Hasle


## Litteratur
*Tom Johannessen, Per Kr. Fossum, *En norsk datahistorie fra Kjelsås* http://historielaget-gkn.no/pdf/09-3%20Tandberg.pdf 

## Eksterne lenker
*
Gordon Bennet Aviation Cup

**Gordon Bennet Aviation Cup** var en hurtighetsprøve for fly, etablert av amerikaneren James Gordon Bennet, Jr., som ble gjennomført årlig fra 1909 til 1920 med unntak av årene 1914 til 1919. Seieren gikk til flyet som tilbakela en distanse på 20 km fortest. Cupen ble vunnet i 1920 av Frankrike.
Generalhagen

**Generalhagen** er en park i Harstad. Parken ligger ved siden av Storgata, og dekker to kvartaler mellom Hans Egdes gate og Storgata. Parken dekker 6,2 dekar. Parkanlegget ligger i en svak skråning som er hevet fra bakken og adskilt fra veien med støyvoller. I Generalhagen finnes også en musikkpaviljong.

Generalhagen var opprinnelig den private hagen til generalen, derifra navnet, og ble bygget av forsvaret for kommandøren av 6. divisjon. Generalboligen brant ned i 1941, og etter 2. verdenskrig ble hagen tatt i bruk som offentlig parkområde.

På midten av 1980-tallet ble parken renovert og utvidet med lekeplass, fontene, trapper, amfi og beplantning. Det finnes også en rekke statuer i parken:
* Generalmajor Carl Gustav Fleischer
* Musikkløytnant Alfred Evensen
* FN-minnesmerke
* Et barnemonument

## Bruk av Generalhagen
Generalhagen er hvert år sted for åpningen av Festspillene i Nord-Norge og det er også mange andre aktiviteter i parken i løpet av festspillene.

Hver vår og under Festspillene holder Forsvarets Musikkorps Nord-Norge (bedre kjent som *Divisjonsmusikken*) flere konserter i musikkpaviljongen i parken. Også mange andre korps holder konserter i Generalhagen, spesielt på våren og sommeren.

I mai 2008 ble musikkpaviljongen flyttet til skråningen nedenfor fontenen. 

## Eksterne lenker
* Generalhagen og musikkpaviljongen i Harstad
* Skråfoto av Generalhagen fra Gule Sider
* Bilder fra åpningen av Festspillene i Nord-Norge 2000
* Flyttinga sprakk kraftig fra Harstad Tidende 1.10.2008, med video fra hele byggeprosessen.
Hæla i taket

**Hæla i taket** kan vise til

**[[Fast Times at Ridgemont High|Hæla i taket]]* (*Fast Times at Ridgemont High*), amerikansk film fra 1982.
**[[Hæla i taket (TV-program)|Hæla i taket]]*, et norsk danseprogram med Gunnvor Hals som gikk på NRK fra 1985 til 1987.
**[[Hæla i taket (album)]]*, album fra 1985 av Arnsteins.
Dudusinae

* *[[Cerasana]]*
* *[[Dudusa]]* 
* *[[Euhampsonia]]*
* *[[Gangarides]]* 
* *[[Gangaridopsis]]*
* *[[Leucolopha]]*
* *[[Megaschachia]]*
* *[[Netria]]*
* *[[Stigmatophorina]]*
* *[[Tarsolepis]]*
* *[[Zaranga]]*

**Dudusinae** er en gruppe (underfamilie) av sommerfugler som tilhører familien tannspinnere (Notodontidae). De forekommer bare i Sørøst-Asia, der det er kjent snaut 50 arter fordelt på 11 slekter. De er forholdsvis store, kraftige, tett hårete sommerfugler.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Dudusinae
************** Slekten *[[Dudusa]]* Walker, 1865 – åtte arter
************** *[[Stigmatophorina hammamelis]]* Mell, 1922 – Kina, Kwangtong-provinsen
************** Slekten *[[Megaschachia]]* Matsumura, 1929 – to arter, Taiwan
************** Slekten *[[Tarsolepis]]* Butler, 1872 – ni arter, hale med to-delt dusk
************** Slekten *[[Zaranga]]* Moore, 1884 – tre arter, India og Kina
************** Slekten *[[Leucolopha]]* Hampson, 1896 – to arter, India og Kina
************** Slekten *[[Gangaridopsis]]* Grünberg in Seitz, 1912 – to arter, Japan
************** Slekten *[[Gangarides]]* Moore, 1866 – seks arter
************** Slekten *[[Euhampsonia]]* Dyar, 1897 – åtte arter
************** Slekten *[[Cerasema]]* Walker, 1862 – fem arter
************** *[[Netria viridescens]]* Walker, 1855

## Eksterne lenker
* Bildegalleri over arter som forekommer på Borneo: http://www.mothsofborneo.com/part-4/gallery.php
* *[[Netria viridescens]]* fra Hongkong: https://web.archive.org/web/20060313192908/http://asia.geocities.com/hkmoths/noc/not/net_viri.htm
* Markku Savela's sommerfugl-sider: http://ftp.funet.fi/pub/sci/bio/life/insecta/lepidoptera/ditrysia/noctuoidea/notodontidae/dudusinae/index.html
*
Italia dei Valori

**Italia dei Valori**, IdV) («Verdienes Italia», IdV) er et populistisk og sentrumsorientert italiensk antikorrupsjonsparti, ledet av dommeren Antonio Di Pietro, mannen som sto bak de omfattende korrupsjonsavsløringene tidlig på 1990-tallet. Partiet er medlem av European Liberal Democrat and Reform Party (ELDR). Partiet er en nær alliert av sentrum-venstrepartiet Partito Democratico. 

## Referanser


## Eksterne lenker
* 
*
Świebodzin

**Świebodzin** (tysk: *Schwiebus*) er en by i vest-Polen med 21&nbsp;679 innbyggere (målt i 2006). Byen ligger i Lubusz voivodskap ikke langt fra grensen mot Tyskland.
 
En statue av Jesus Kristus ble avduket i utkanten av byen 21. november 2010, på den katolske kirkes Kristi kongefest. Statuen heter Kong Kristus. Ifølge prester på stedet er statuen 36 meter høy og verdens største Kristus-statue. Den hadde blitt bygd ved hjelp av frivillige bidragsytere. Inkludert gullkronen er statuen seks meter høyere enn Kristusstatuen på Corcovado i Rio de Janeiro.  

## Referanser


## Eksterne lenker
*
Curtiss Golden Flyer

**Curtiss Golden Flyer** var et eksperimentelt fly utviklet og bygget av amerikaneren Glenn Curtiss i 1909.

Golden Flyer vant flere konkurranser, blant annet Gordon Bennet Aviation Cup i 1909 med Glenn Curtiss bak spakene. I 1911 ble flyet bygget om og påmontert flottører og kalt **Curtiss Hydro-Aeroplane**.

## Eksterne lenker
* Curtiss Golden Flyer
Żary

**Żary ** (tysk: *Sorau*) er en by i vest-Polen med 39 365 innbyggere. Byen ligger i Lubusz voivodskap i nærheten av grensen mot Tyskland.

## Referanser


## Eksterne lenker
*
Jegor Letov

**Jegor Letov** (Игорь Фёдорович (Егор) Летов) (født 10. september 1964 i Omsk, død 19. februar 2008 i Omsk) var skaperen av og sangeren i det russiske punk-bandet Grazjdanskaja Oborona. Han dannet også bandet Communism og spilte med den kvinnelige punklegenden Janka Djagilevas band.

Han var en produktiv musiker og en kontroversiell mediefigur. Han var kontroversiell i midten og slutten av 1980-årene, da han satiriserte sovjetsystemet, og i stor grad oppfant en sovjetisk punklyd med undertoner av folkemusikk. Etter Sovjetunionens fall ble han muligens enda mer kontroversiell, da det virket som han ble nostalgisk over gamle dager, og fikk venner og fans blant nasjonalister og kommunister.

I et intervju uttalte Letov at hans favorittpoet er Alexander Vvedensky (1904-1941), en av OBERIU-skribentene. Han uttrykte også sin interesse i konseptualisme, og talte om sitt eget arbeid innen punk og i å lage seg et offentlig image, som et konseptuelt performancekunst-arbeide.

Siden 1997 var Letov gift med bassisten i GrOB, Natalja Tsjumakova. De hadde ingen barn.

Jegor Letov døde 19. februar 2008 av hjertefeil i søvne, i sitt hjem i Omsk. Han ble 43 år gammel.

## Eksterne lenker
* 
* 
*
Fast Times at Ridgemont High

***Hæla i taket*** (originaltittel: *Fast Times at Ridgemont High*) er en amerikansk komedie og ungdomsfilm fra 1982 regissert av Amy Heckerling. Filmen skildrer livene til en gruppe ungdommer på en amerikansk high school. Hovedrollene spilles av Sean Penn, Jennifer Jason Leigh, Judge Reinhold og Phoebe Cates. Filmen er basert på Cameron Crowes roman *Fast Times at Ridgemont High: A True Story*, fra 1981. Han skrev også manus.

## Handling
Filmen er en løst sammensatt skildring av livet på en amerikansk high school på 1980-tallet. Her skildres personer som Stacy og Lindas seksuelle bomskudd via den driftige Brads raske karriere i fast food-verden til Spicoli som den ultimate surferen. Man får oppleve hvordan de vokser opp midt i all «sex, drugs og rock'n roll».

## Om filmen
Filmen kom på 29.-plass på listen over de mest innbringende kinofilmene i USA i 1982. 

Den ble godt mottatt av anmelderne og har fått 78 % på Rotten Tomatoes.

Filmen var hovedinspirasjonskilden til en kortlivet TV-serie fra 1986 kalt *Fast Times*.

I 2005 ble filmen funnet betydningsfull nok av USAs Library of Congress til å bli bevart av deres National Film Registry.

## I rollene

* Sean Penn som Jeff Spicoli
* Jennifer Jason Leigh som Stacy Hamilton
* Judge Reinhold som Brad Hamilton
* Robert Romanus som Mike Damone
* Brian Backer som Mark "Rat" Ratner
* Phoebe Cates som Linda Barrett
* Ray Walston som Mr. Hand
* Vincent Schiavelli som Mr. Vargas
* Lana Clarkson som Mrs. Vargas
* Forest Whitaker som Charles Jefferson
* Eric Stoltz som Stoner Bud
* Anthony Edwards som Stoner Bud
* James Russo som Butikkraner
* Nicolas Cage som Brad's Bud (kreditert som Nicolas Coppola)
* Nancy Wilson som Vakker dame i Corvette
* Kelli Maroney som Cindy
* Scott Thomson som Arnold

## Referanser


## Eksterne lenker
* 
*
Lam Qua

**Lam Qua** (kinesisk: 林官, pinyin (mandarin): *Lín Guān*, eller egentlig **Guan Qiaochang** eller **Kwan Kiu Cheong** 關喬昌, født 1801 i Nanhai i Guangdong i Kina, død 1860) var en kinesisk maler fra provinsen Guangdong i Qing-dynastiets Kina.  Lam Qua var den første kinesiske portrettmaler som fikk sine verker utstilt i vesten. Han er mest kjent for sine medisinske portretter.  Han hadde en arbeidsstue i de tretten faktorier i Kanton.

I 1820-årene studerte Lam Qua hos George Chinnery, den første engelske maler som slo seg ned i Kina. Lam Qua ble vel fortrolig med den vestlige portrettstil, og fikk en tilhengerskare blant utlendingene langs kinakysten. George Chinnery malte Lam Qua og hans bror Tin Qua (庭官), Kwan Luen Cheong (關聯昌). Etterhvert kom det til brudd mellom Chinnery og Lam Qua, fordi Lam Qua begynte å senke sine priser, noe som skadet Chinnery. 

Fra 1836 til 1855 malte Lam Qua en serie av medisinske portretter av pasienter som var til behandling hos legen Peter Parker, en legemisjonær fra USA.  Dr. Parker bad Lam Qua om å male pre-operative portretter av pasienter som hadde store tumører eller andre større misdannelser.  Noen av maleriene er nå del av en samling av Lam Quas verker som er ved Yale University, i dets * [https://web.archive.org/web/20050529033355/http://www.med.yale.edu/library/subjects/digital.html Peter Parker Collection]* i *Harvey Cushing/John Hay Whitney Medical Library*. 

## Referanser


## Eksterne lenker
* Gilman, S.  ''Lam Qua and the development of a westernized medical iconography in China'' J. Medical Hist. (1986)
* Peter Parker Collection Yale University
* Chang, J. ''A reconstructive surgeon's taste in art: Dr Peter Parker and the Lam Qua oil paintings''  Ann Plast Surg. (1993)
* Hume, Edward ''Peter Parker and the Introduction of Anesthesia into China'' Journal of the History of Medicine and Allied Sciences (1946)
Nowa Sól

**Nowa Sól** (IPA: [], tysk: *Neusalz*) er en by ved elven Odra vest i Polen. Byen ligger i Lubusz voivodskap i nærheten av grensen mot Tyskland. 

## Vennskapsbyer
Achim, Fresagrandinaria, Püttlingen, Saint Michel sur Orge, Senftenberg, Veszprém, Žamberk

## Referanser


## Eksterne lenker
*
Movimento Repubblicani Europei

**Movimento Repubblicani Europei** («Europeiske republikaneres bevegelse», MRE) var et lite, sosialliberalt italiensk politisk parti. Partiet, som var en del av koalisjonen l'Ulivo, ble dannet som en utbrytergruppe fra Partito Repubblicano Italiano, etter at sistnevnte parti sluttet seg til høyrealliansen Casa delle Libertà. Partiet ble en del av Partito Democratico når dette partiet ble grunnlagt den 14. oktober 2007. 

## Referanser


## Eksterne lenker
*
Giżycko

**Giżycko** (tysk: Lötzen) er en by i Nordøst-Polen. Byen ligger i Ermlandskmasuriske voivodskap ikke langt fra Østersjøen.

## Referanser


## Eksterne lenker
*
Ostróda

**Ostróda** er en by i Nordøst-Polen. Byen har 33&nbsp;603 (innbyggere målt i 2005) og ligger i Ermlandskmasuriske voivodskap, ikke langt fra Østersjøen.

## Referanser


## Eksterne lenker
*
Jastrzębie-Zdrój

**Jastrzębie Zdrój** (pronounce:  ) er en by sør i Polen med 94&nbsp;072 innbyggere. Byen ligger i Schlesiske voivodskap.

## Sport
* GKS Jastrzębie – polsk profesjonelt fotballag i andredivisjon
* KS Ivett Jastrzebie Borynia – 

## Vennskapsbyer
*  Havířov
*  Ibbenbüren
*  Karviná
*  Tourcoing

## Referanser


## Eksterne lenker
* 
* Forum Mieszkańców
Stilijan Petrov

**Stilijan Aljosjev Petrov-Stenly** (født 5. juli 1979) er en bulgarsk fotballspiller og nåværende ungdomstrener for den engelske klubben Aston Villa FC.

Han kom fra den skotske klubben Celtic FC den 30. august 2006. 

Han har vært kaptein for det bulgarske landslaget siden EM i fotball 2004 i Portugal. Han har spilt over 106 kamper for . 

## Navnet
Han blir ofte kalt «Stan» og har valgt og bruke Stilian Petrov istedenfor det veldig lange navnet Stilijan Aljosjev Petrov-Stenly.  

## Aston Villa
I april 2006 sa Petrov at han ville vekk fra klubben til fansens store fortvilelse etter at seriegullet var sikret. Han var klar for Aston Villa FC den 30. august 2006. Han signerte en fire-års avtale verd £6,5 millioner som kan gå opp til en verdi av hele £8,0 millioner etter fire år. Han debuterte mot West Ham United FC den 10. september samme år. Kampen endte forøvrig 1-1. Petrov skiftet fra nummer 11 til nummer 19 i 2007. Etter å ha blitt diagnostisert med leukemi uttalte Petrov at hans fotballkarriere var over. Selv om han annonserte at han la opp, var Petrov fortsatt oppsatt som kaptein for laget.

Petrov scoret sitt første mål mot Sheffield United FC den 11. desember 2006 i en kamp som endte 2–2

## Landslaget
Den 12. oktober 2006 sluttet Petrov på landslaget etter at Hristo Stoitsjkov tok over som trener. Den 20. mars 2007 ville han tilbake til landslaget, men fikk ikke tilbake kapteinsbindet etter at Dimitar Berbatov hadde tatt over. Han har vært på landslaget siden 1998. Han fikk tilsammen 106 landskamper og scoret åtte mål.

## Referanser


## Eksterne lenker
* 
* Petrov på Aston Villa.com
* FootballDatabase Statistikk om Petrov
* Stilian Petrov karriere på Carling
Repubblicani Democratici

**Repubblicani Democratici** («Demokratiske Republikanere», RD) var et lite, var et lite, liberalt italiensk politisk parti, dannet av utbrytere fra Partito Repubblicano Italiano (PRI) som ønsket å gå ut av alliansen med partiene i høyrealliansen Casa delle Libertà. I motsetning til Movimento Repubblicani Europei, som også var en utbrytergruppe fra PRI, stilte de liste sammen med Italia dei Valori, som imidlertid, i likhet med l'Ulivo, også var en del av den større alliansen l'Unione. RD sluttet seg imidlertid til partiene i l'Ulivo når disse dannet Partito Democratico. 

## Referanser


## Eksterne lenker
* 
*
Fanny Jensen

**Fanny Haraldine Alfrida Jensen** (født 11. oktober 1890, død 9. desember 1969) var en dansk politiker. Hun var historiens andre kvinnelige minister i Danmark, etter Nina Bang. 

Hun var tidlig aktiv i både fagforeningsarbeid og politikk. Hun ble formann i en lokalavdeling av Kvindeligt Arbejderforbund (KAD) i 1912, og i 1915 ble hun medlem av KADs hovedstyre. *De samvirkende Fagforbund* (DSF), som var et rådgivende organ under *Socialministeriet*, innstilte henne i 1925 som formann. 

Hun ble medlem av *Borgerrepræsentationen* fra 1943 til 1947, og ble valgt inn i Folketinget i 1947. Her fikk hun raskt en ministerpost, dog «uten portefølje», men hadde særlig ansvar for «Hjemmenes, Husførelsens og Børnenes Interesser inden for sociale og forsyningsmæssige Omraader og paa selverhvervende Kvinders Interesser».

## Referanser


## Kilder
* Dansk Kvindebiografisk Leksikon – Fanny Jensen
Heshan (Jiangmen)

**Heshan** (kinesisk: 鹤山; pinyin: *Hèshān*) er en byfylke i området Si Yi del av byprefekturet Jiangmen sør i provinsen Guangdong i Folkerepublikken Kina. Det hadde i 2002 omkring 360&nbsp;000&nbsp;innbyggere – da er ikke gjestearbeidere medregnet.

Det egentlige Si Yi omfattet opprinnelig ikke Heshan, men fire sønnenfor liggende fylker. Etterhvert er Heshan blitt medtatt idet det er del av samme byprefektur som de øvrige fire, og dermed er områdenavnet Se Yi blitt misvisende – det betyr *fire* fylker, og Heshan er et femte. De som er seg bevisst dette, kaller gjerne hele området for Wu Yi (*fem* fylker).

Gjennomsnittsinntekten er godt over gjennomsnittet for landet forøvrig. Heshan ligger sentralt i et av Kinas fremste møbelproduserende områder, som forsyner verden med rundt 10 prosent av dets nye møbler (2008). 

Heshan har også ressurser som bly, sink, kobber, fosfor og mergel. Området er relativt skogrikt. Ved siden av trevirke har man der planer som er av betydning innen tradisjonell kinesisk medisin. 

Innen jordbruket produseres ris, peanøtter, te, tobakk, sukkerrør, jute, frukter og grønnsaker.

Her er også næringsmiddel- maskin- og tekstilindustri. Viktige produkter er sement og andre byggestoffer, tekstiler (Heshan er blant Asias viktigste ullteppeprodusenter), papir, trykk, elektrogjenstander og kjemiske produkter.

Heshan ligger ved motorveien Guangzhou-Foshan-Kaiping og er dessuten utgangspunkt for en motorvei som går mot Jiangmen. Parallelt til den løper den viktige nasjonalvei 325. Heshan har ingen jernbanetilknytning, og byens havn ved elven Xijiang er av underordnet betydning.

## Administrative enheter
Heshan består av elleve storkommuner:
*Shaping (沙坪镇); Yayao (雅瑶镇); Gonghe (共和镇); Taoyuan (桃源镇); Zhishan (址山镇); Yunxiang (云乡镇); Hecheng (鹤城镇); Zhaiwu (宅梧镇); Shuanghe (双合镇); Longkou (龙口镇); Gulao (古劳镇).

## Samferdsel
Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

## Eksterne lenker
* Lokalregjeringens hjemmesider 
* Heshan City (News Guangdong)
Nina Bang

**Nina Bang** (1866–1928) var en dansk politiker. Hun var Danmarks første kvinnelige minister, og representerte Socialdemokratiet.

Hun vokste opp i en borgerlig og konservativ familie, men ble selv marxist og sosialdemokrat. Hun tok *studentereksamen* ved Københavns Universitet i 1889, noe som var uvanlig for kvinner den gangen, og hun fortsatte videre med studier innen historie. Her møtte hun også Jens Gustav Bang, som skulle bli hennes mann. De arbeidet også tett sammen, og utga blant annet en lærebok om Danmarks historie. De meldte seg begge inn i partiet Socialdemokratiet.

Nina Bangs politiske karriere startet i 1903, da hun ble medlem av styret i Socialdemokratiet. Kun tre kvinner hadde sittet i styret før henne. I 1915 endret Danmark grunnloven slik at også kvinner kunne få plass på Folketinget, og i 1918 ble hun valgt inn på Landstinget. Landstinget var det ene av de to tingene som utgjorde Rigsdagen. Hun ble gjenvalgt i både 1920 og 1924, og kjempet særlig for de svakest stilte i samfunnet. Hun var blant annet medlem av Finansutvalget, og representerte partiet i utlandet ved flere anledninger.

Da statsminister Thorvald Stauning etablerte sin første (av to) regjering i 1924 ble Nina Bang utnevnt til undervisningsminister. Hun ble med dette verdens første kvinnelige minister i en parlamentarisk regjering. Hun ble en omstridt minister. Dels fordi hun ansatte en av sine partikolleger, Vilhelm Rasmussen, som rektor på Danmarks Lærerhøjskole, og senere fordi hun forbød avspilling av nasjonalsangen «Kong Christian» under 50-årsjubileet til Det Kongelige Teater. Selv om en gruppe studenter sang nasjonalsangen på eget initiativ nektet hun å reise seg i respekt.

På grunn av sin kompromissløshet fikk hun tilnavnet «Regjeringens eneste mannfolk».

Det skulle også ta mange år før Danmark fikk sin neste kvinnelige minister, da Fanny Jensen i 1947 ble minister under statsminister Hans Hedtoft.

## Bibliografi
* 1892 – *Lærebog i Danmarks Historie*

## Referanser


## Eksterne lenker
* Dansk Kvindebiografisk Leksikon – Nina Bang
Ørnulf Ree

**Ørnulf Ree** (født 5. mai 1896 på Jeløya ved Moss, død 19. desember   1955 på Jeløya ved Moss) var en norsk forfatter.

Ree tok latinartium i 1914. Han studerte deretter en tid teologi og reiste på studiereiser til Italia, Danmark og Tyskland (på Humboldt-stipendium). Han var i kortere tid ansatt i Aftenposten og Verdens Gang. Ree skrev flere romaner og skuespill etter debuten med *[[Brødrene paa Athalbyr]]* i 1925. Han skrev under navnet Jon Styver føljetongen *[[Trondhjemsgutten som kjempet for sitt bysnavn]]* i Ukemagasinet.

Ree skrev hørespillet, fisker-farsen *100 prosent* (1930).

I 1950 var han redaktør for Mosse-Jul i regi av  Moss Idrettslag. 1951&ndash;1955 var Ree både redaktør og utgiver. Kunstmaleren og tegneren Edmund Ree illustrerte Mosse-Jul. Ørnulf Ree var far til Edmund Ree og farfar til billedkunstneren, forfatteren, biologen og ornitologen Viggo Ree.

## Bøker (utvalg)
* ** (3. hefte. Uavhengig månedsskrift. Artikkel av Ørnulf Ree: *Godt og ondt. En replikk*)
* *[[Moss før og nu]]* (Utgitt i anledning av Moss Handelsstands Forenings 50-årsjubileum. Moss 1937)
* *I hine harde tider* (Moss, Kamban forlag, 1945)
* *[[Varna skipreide mot bakgrunn av almen norsk historie]]* (Oslo, eget forlag, 1947)
* *[[Harpuner og mannfolk. Fra en fangsttur i Antarktis]]* (Moss, 1953)
Freestyle rap

**Freestyle rap** (også **freestyle battle**, **battle rap**, **battle rapping**, **battle rhyming** eller bare **battling**) er en improvisasjonsstil med eller uten instrumental beats, hvor tekster er fremført uten noe bestemt emne eller struktur.

Freestyle rap – eller battling – kan være spontane utfordringer, men det kan like gjerne gå ut på at rappere etter tur fremfører forberedte vers for å se hvem som har de beste linjene. Battling forekommer også på innspilte album.

I filmen *[[8 Mile]]* med artisten Eminem inngår sekvenser med battling.

## Referanser
Edward Lloyd Limited

**Edward Lloyd Limited** var et britisk bok-, avis- og papirproduksjonsimperium som ble grunnlagt av Edward Lloyd (1815–1890) fra Thornton Heath i Surrey. Hovedkontorene lå i London, der Lloyd blant annet kontrollerte papirfabrikkene langs Themsen. Selskapet eide også flere kjente aviser, som Lloyd's Illustrated London Newspaper (senere kjent som Lloyd's Weekly London Newspaper, Lloyd's Weekly Newspaper og Lloyd's Sunday News som ble slått sammen med Sunday Graphic i 1931) og Daily Chronicle (som ble slått sammen med Daily News og publisert under navnet News Chronicle i perioden 1930-1960, da avisen ble slått sammen med Daily Mail som fortsatt utgis) i London.

Mot slutten av 1800-tallet økte behovet for tremasse i Europa, noe som førte til at bedriften kjøpte seg opp i utenlandske selskaper. I 1893 kjøpte Lloyd blant annet opp daværende Hønefoss Træsliberi (etter dette kalt Hønefoss Brug), som lå langs Hønefossen i Hønefoss på Ringerike, der de etter hvert utvidet driften betydelig. I 1902 kjøpte så Lloyd også opp tresliperiet Vittingfos Bruk i Hvittingfoss, som også ble sterkt modernisert og utvidet i årene som fulgte. Fabrikkene i Hvittingfoss ble solgt til Tønsberg by alt i 1916, mens Hønefoss Brug ble solgt til Hønefoss og Norderhov kommuner i 1918. Lloyd ble imidlertid i Hønefoss til i 1936, da virksomheten ble nedlagt. Fra 1918 til da var Edward Lloyd Limited leietakere.

## Se også
* Hønefoss Brug
* Ringerike Stormarked

## Eksterne lenker
* «Edward Lloyd» (Spartacus Schoolnet)
* Hvittingfoss (Kongsberg Kommune)
* TRELAST/HISTORIKK (Hønefoss Brug A/S)
* The Illustrated London News and Its Rivals (The Victorian Web)
* British Library Newspapers. 2007. ''Newspapers which are difficult to find in the catalogue'' (British Library)
Australias Grand Prix 2007

**Australias Grand Prix 2007** var et Formel 1-løp avholdt den 18. mars 2007 på Melbourne Grand Prix Circuit. Det var det første løpet i Formel 1-sesongen 2007. 
__TOC__
Kimi Räikkönen vant løpet på hans debut for Ferrari, etterfulgt av Fernando Alonso og nykommer Lewis Hamilton, som begge kjørte for Räikkönens tidligere team, McLaren-Mercedes. Hamilton ble den første til å komme på podiet under sitt første Formel 1-løp siden Jacques Villeneuve gjorde det i 1996. 

I slutten av løpet veltet bilen til David Coulthard over Alexander Wurz sin Williams etter en mislykket bremsemanøver. Han traff så vidt ikke hodet til østerrikeren. 

Løpet var det første i Australia med forbud mot tobakksreklame. Alle fremtidige løp i Australia skal også forby tobakksreklame.

## Klassifisering
### Kvalifisering

### Løpet

**Noter til tabellen:**
# Dette var det første Formel 1-løpet for Lewis Hamilton, Heikki Kovalainen og Adrian Sutil.
# Felipe Massa byttet motor mellom kvalifiseringen og løpet og ble derfor flyttet ned til bakerste startposisjon.

## Eksterne lenker
*
NM i bandy 1931

**Norgesmesterskapet i bandy 1931** var det 19. norgesmesterskapet i bandy. Det ble vunnet av Grane, Sandvika etter finaleseier 5-2 mot Mjøndalen. Grane tok sitt første norgesmesterskap. Det deltok 15 klubber, og mesterskapet ble arrangert som utslagningsturnering.

## 1. runde
3. januar
*Mjøndalen – Frigg 2-1
*Drammens BK – Trygg 1-6
*B.14 – Speed 4-1
*Forward – Snarøen 11-0 
10. januar
*Grane – Skiold 7-3
*Strong – Drafn 1-5
*Ready – Fagerborg 5-0

## 2. runde
18. januar
*B.14 – Trygg 4-1
*Drafn – Odd w.o. (Ingen is i Skien.)
*Grane – Ready 2-1 (eeo.)
*Mjøndalen – Forward 2-1

## Semifinaler
26. januar
*Grane – B.14 3-2
*Mjøndalen – Drafn 2-1 (eeo.)

## Finale
Søndag 22. februar, Kadettangen, 1200 tilskuere.
* **[[Bærum Sportsklubb|Grane]]** – **[[Mjøndalen Idrettsforening#Bandy|Mjøndalen]]** **5-2**.
Dommer: O. Gunnulf Enger, Forward.

*1-0 T. Ihle-Hansen
*2-0 L. Ihle-Hansen
*2-1 Bjarne Pettersen
*2-2 Einar Andersen
*3-2 Bjarne By
*4-2 T. Ihle-Hansen
*5-2 Bjarne By

;Mesterlaget:
# Odd Edvardsen
# Jens B. Raanaas
# Aksel Sørum
# Erling Stahl
# Arvid Ihle-Hansen
# Jan Christoffersen
# Hans Andersen
# Bjarne By
# Thorolf Ihle-Hansen
# Christian Fredrik Jebe
# Leif Ihle-Hansen

## Referanser
NM i bandy 1930

**Norgesmesterskapet i bandy 1930** var det 18. norgesmesterskapet i bandy. Det ble vunnet av Mjøndalen etter finaleseier 2-0 over Trygg. Mjøndalen tok sitt første norgesmesterskap. Mesterskapet ble arrangert som utslagningsturnering. 17 klubber var påmeldt, men en rekke avlysninger grunnet mildvær førte til at mesterskapet ble omberammet og kun åtte lag fikk være med.

Norges Bandyforbund bestemte at de fire semifinalistene fra året før skulle få delta. Disse var B.14, Mjøndalen, Strong og Trygg. I tillegg ga forbundet plass til Drafn fra Buskerud, Grane fra Akershus, samt Forward og Ready fra Oslo. Drammens Ballklubb, Fagerborg, Frigg, Hasle, Odd, Skiold, Snarøen, Speed og Stabæk fikk ikke delta.

Forbundets utvelgelse ble dårlig mottatt blant enkelte av klubbene som ble utelatt. Spesielt ble det reagert på at Ready fikk en ny sjanse. Klubben tapte 2-1 mot Mjøndalen i en av de få kampene som ble avviklet i det opprinnelige oppsettet. Ready ble likevel med i det omberammede mesterskapet, med forbeholdet om at dersom klubben trakk Mjøndalen ville det tidligere resultatet bli stående. Utfallet av trekningen ble akkurat slik, så Mjøndalen gikk derfor automatisk til semifinalen.

## 1. runde
19. januar
*Mjøndalen – Ready 2-1
2. februar
*Drafn – Trygg 1-3
*Grane – B.14 4-1
*Forward – Strong 7-0

## Semifinaler
9. februar
*Mjøndalen – Grane 2-1
*Trygg – Forward 4-1

## Finale
Søndag 23. februar, Marienlyst stadion, Drammen.
* **[[Mjøndalen Idrettsforening#Bandy|Mjøndalen]]** – **[[Ski- og Fotballklubben Trygg|Trygg]]** **2-0**.

Dommer: Kjell Nielsen, Drafn.

;Mesterlaget:
# Daniel Jensen
# Lars Larsen
# Gunnar Andersen
# Hans Andersen
# Einar Olsen
# Jørgen Hval
# Bjarne Pettersen
# Einar «Gubbe» Andersen
# Sigurd Andersen
# Paul Blomquist
# Erling Andersen

Merk at det var 5 spillere ved navn Andersen.

## Referanser
NM i bandy 1929

**Norgesmesterskapet i bandy 1929** var det 17. norgesmesterskapet i bandy. Mesterskapet var det første som ble arrangert med 11 spillere på hvert lag og som faktisk ble kalt bandy. Fram til og med 1928 hadde sporten i Norge blitt drevet med sjumannslag under navnet ishockey. Det deltok 13 klubber i norgesmesterskapet, som ble arrangert etter utslagningsmetoden. Ball- og Skiklubben av 1914 (B.14) vant finalen 3-1 over Trygg og ble norgesmester for første og eneste gang.

## 1. runde
13. januar
*Drafn – Grane 4-1
*Strong – Ready 3-2
*Skiold – Trygg 0-4

## 2. runde
3. februar
*Drafn – Mjøndalen 2-3
*Trygg – Frigg 6-1
*Strong – Grane 2-1
*B.14 – Forward 3-0

## Semifinaler
10. februar
*Trygg – Strong 7-2
*Mjøndalen – B.14 2-3

## Finale
Søndag 24. februar 1929, Dælenenga, Oslo.
***[[Ball- og Skiklubben av 1914|B.14]]** – **[[Ski- og Fotballklubben Trygg|Trygg]]** **3-1**

Dommer: Arnold Myhre, Mercantile.

*1-0 Knut Johnsen
*1-1 Ole Engh
*2-1 
*3-1 Ragnar Enevold

;Mesterlaget:
# Edvard Thoresen
# Lorang Andresen
# Haakon Lunner
# Arne Krogh-Nilsen
# Aage Engebretsen
# Ole Andersen
# Rolf Hansen
# Knut Johnsen
# Trygve Holter
# Erik Eid
# Ragnar Enevold

## Referanser
NM i bandy 1928

**Norgesmesterskapet i bandy 1928** var det 16. norgesmesterskapet i bandy. Mesterskapet var det siste som ble avholdt med sjumannslag under navnet *ishockey*. Sportsklubben Forward ble norgesmestere etter finaleseier 3-2 over Grane, Sandvika.

## 1. runde
*Grane – Drafn 1-0
*Strong – B.14 5-3
*Ready – Hasle 5-3
*Skiold – Forward 1-10
*Mjøndalen – Drammens Ballklubb 5-0

## 2. runde
*Frigg – Rye 8-2
*Trygg – Ready 4-0
*Grane – Mjøndalen 4-2
*Forward – Strong 4-1

## Semifinaler
13. februar
*Forward – Frigg 4-3
*Grane – Trygg 5-3

## Finale
Dælenengen, Oslo, 19. februar 1928.
***[[Sportsklubben Forward|Forward]]** – **[[Bærum Sportsklubb|Grane]]** **3-2**
Dommer: Niels Hertzberg, Ready.

;Mesterlaget:
# Odd Andersen
# Reidar Nilsen
# Eugen Martinsen
# Olaf Sandin
# Alf Börjeson
# Trygve Andersen
# Gustav Stenmark

## Referanser
NM i bandy 1927

**Norgesmesterskapet i bandy 1927** var det 15. norgesmesterskapet i bandy. Det deltok 13 klubber, og mesterskapet ble arrangert som utslagningsturnering. Ready vant sitt 13. norgesmesterskap etter finaleseier 3-0 over Trygg. Halfdan Ditlev-Simonsen hadde vært med samtlige ganger.

## 1. runde
*Speed – Hasle 0-3
*Hamar – B.14 0-9
*Grane – Gjøa 13-2
*Mjøndalen – Skiold 10-3
*Ready – Frigg 1-1 (omkampen flyttet til andre runde.)

Drafn, Forward og Trygg fikk walk over.

## 2. runde
*Ready – Frigg 5-1
*Hasle – Grane (resultat ukjent. Hasle videre)
*Mjøndalen – Drafn 1-6
*Trygg – B.14 1-0
*Trygg – Forward 2-1
Trygg måtte ta to forskjellige motstandere i andre runde.

## Semifinaler
*Drafn – Trygg 1-2
*Ready – Hasle 6-1

## Finale
Bislett stadion, Oslo, 27. februar.
* **[[Ready]]** – **[[Ski- og Fotballklubben Trygg|Trygg]]** **3-0** (2-0).

Målscorere:
*1-0 H. Ditlev-Simonsen
*2-0 O. Winger
*3-0 H. Ditlev-Simonsen

Dommer: Josef Wahlin, Drafn.

;Mesterlaget:
# John Gundersen
# Thorvald Hveem
# Harald Damm
# Aage Ditlev-Simonsen
# Halfdan Ditlev-Simonsen
# Odd Winger
# Olaf Ditlev-Simonsen

## Sesongen 1926/27
Sesongen ble interessant siden flere og flere klubber i sine privatkamper begynte å spille med 11 spillere. På Norges Bandyforbunds ting ble det også fremsatt forslag om å gå over til 11-mannslag. Forslaget falt, men det ble nedsatt en komité som skulle ta seg av et nytt forslag til neste års ting.

Samme sesong ble dessuten Norges første landskamp spilt. Den gikk mot Sverige på Frogner stadion i Oslo, og svenskene vant 3-1.

## Referanser
NM i bandy 1926

**Norgesmesterskapet i bandy 1926** var det 14. norgesmesterskapet i bandy. Det deltok 16 klubber, og mesterskapet ble arrangert som utslagningsturnering. Ski- og Ballklubben Drafn vant sitt første norgesmesterskap etter finaleseier 6-1 over Trygg.

## 1. runde
17. og 18. januar
* Høiskolen – Rapp 1-10
* Trygg – Mercantile 4-2
* Ready – Gjøa 16-0
* Mjøndalen – Drammens BK 8-1
* Drafn – Skiold 17-2
* Hamar – Forward 0-13
* Hasle – Frigg 10-3
* Grane – B.14 2-3

## 2. runde
31. januar
* Rapp – Trygg 2-23
* Mjøndalen – Ready 2-8
* Drafn – Forward 5-4 eeo.
* B.14 –  Frigg 3-2

## Semifinaler
7. februar
* Trygg – Ready 5-4
* Drafn – B.14 6-0

## Finale
Søndag 21. februar 1926, Marienlyst stadion, Drammen.
* **[[Ski- og Ballklubben Drafn|Drafn]]** – **[[Ski- og Fotballklubben Trygg|Trygg]]** **6-2** (2-1).

Målscorere:
*0-1 Klem
*1-1 Wilhelmsen
*2-1 Simonsen
*3-1 Wilhelmsen
*4-1 Simonsen
*5-1 Wilhelmsen
*6-1 Simonsen

Dommer: Niels Christian Egede, Ready.

;Mesterlaget:
# Leonard Syvertsen
# Haakon Kleven
# Morten Mortensen
# Ragnar Haagensen
# William «Jamen» Wilhelmsen
# Josef Wahlin
# Sigurd Simonsen

## Referanser
Nevele Pride

**Nevele Pride** (født i 1965) var en amerikansk varmblods travhest etter Star’s Pride og Thankful. En av verdens aller raskeste travhester gjennom tidene.

Nevele Pride satte i 1969 på Saratoga Raceway i USA verdensrekord på 1 mile med 1.56,4. Dette tilsvarer en kilometertid på 1.12,3. Rekorden som ble slått hadde stått i 10 år. Det tok også ti år før noen hest igjen løp en mile på under 2 minutter på Roosevelt Raceway.

Hesten var eksentrisk og til tider vanskelig å ha med å gjøre. Det hendte den sparket og bet både kjente og ukjente. Nevele Pride ble trent og kusket av Stanley Dancer.

Av hestens største seire kan nevnes *Triple Crown of Harness Racing for Trotters* i 1968. Denne består av tre løp:

# *Hambletonian* på *Meadowlands Racetrack* i East Rutherford, New Jersey
# *Kentucky Futurity,* på *The Red Mile* i Lexington, Kentucky
# *Yonkers Trot*, på *Yonkers Raceway* i Yonkers, New York
Ashley Young

**Ashley Simon Young** (født 1985) er en engelsk fotballspiller som spiller for .

## Karriere
### Watford
Han debuterte som 18-åring og scoret mot Millwall. Han spilte fem kamper sesongen 2002 som innbytter. Han scoret tre mål den sesongen. Han debuterte fra start i ligacupen. Han slo igjennom for fullt i sesongen 2004/2005 da han spilte 34 kamper for Watford i The Championship. Han hadde mange målgivende pasninger den sesongen og det var stor interesse fra mange klubber. Han fikk tildelt prisen for beste yngste spiller den sesongen i Watford.

I 2005/2006-sesongen startet han 41 kamper for Watford og scoret 15 ganger. Han spilte spiss ofte den sesongen under trener Andy Boothroyd. Watford spilte playoff mot Leeds United og vant 3-0, og Watford rykket opp til Premier League.

I januar 2007, da overgangsmarkedet var åpent, var det tre klubber som la inn bud på £5 millioner. De tre klubbene var ukjente, men alle budene ble avslått. 12. januar 2007 la enda en klubb inn et bud på £7 millioner, men Watford avslo også dette budet.

Den engelske storklubben West Ham United la inn et bud på £10 millioner, men Young var ikke fornøyd med den personlige avtalen, så han ville vente på et bedre bud.

### Aston Villa
Den 18. januar la Aston Villa inn et bud på £8 millioner, som han aksepterte. To dager senere var også den personlige kontrakten i orden. Young passerte den medisinske testen 21. januar. Han debuterte 31. januar mot Newcastle United på St James’ Park hvor Aston Villa tapte 3-1. Ashley Young startet sesongen 2007/08 veldig bra og det førte til at han ble tatt ut til A-laget til . Blant annet scoret han et fantastisk frispark mot Blackburn som overlistet Brad Friedel.

### Manchester United
Den 23. juni 2011 ble det klart at Young hadde signert en 5-årskontrakt med Manchester United.

### Landslaget
I 2005 var han på Englands U-21 landslag sammen med lagkamerat Chris Eagles. Young startet kampen hvor England vant 1-0. Hans fantastiske form på landslaget fortsatte i 2006. Han spilte også mot Sveits da England vant og det førte til at U-21 laget kom til EM 2007. Han storspilte i de kampene han deltok i.

Den 31. august 2007 tok Steve McClaren ham ut til A-landslaget for kampene mot  og  i EM-kvalifiseringen, men han fikk ikke spille. England klarte dessverre ikke å kvalifisere til EM i fotball 2008. Han debuterte for det engelske landslaget mot  i en privatlandskamp i november 2008.

Han ble tatt ut i s tropp til VM i fotball 2018 i Russland.

## Meritter
**Manchester United**
* Premier League (1): 2012/13
* FA-cupen (1): 2016
* Europaligaen: (1) 2016/17 
* FA Community Shield (1): 2011

## Referanser


## Eksterne lenker
* 
* Ashley Youngs profil på avfc.co.uk
* Ashley Youngs profil på fa.com
* Ashley Youngs statistikk for Manchester United på stretfordend.co.uk
NM i bandy 1925

**Norgesmesterskapet i bandy 1925** var det 13. norgesmesterskapet i bandy. Det deltok 12 klubber, og mesterskapet ble arrangert som utslagningsturnering. Ready tok sitt 12. mesterskap etter finaleseier 7-3 over Drafn.

## 1. runde
*Hasle – Gjøa 6-3
*Hamar – Ready 1-14
*Drammens BK – Skiold 5-3
*Frigg – Trygg 4-4
omkamp: Frigg – Trygg 5-4
*Grane – Mercantile 6-1

## 2. runde
25. januar
*Ready – Hasle 10-5
*Drafn – Drammens BK 22-1
*Grane – Forward 4-1

## Semifinaler
1. februar
*Drafn – Frigg 5-2
*Ready – Grane 11-1

## Finale
* **[[Ready]]** – **[[Ski- og Ballklubben Drafn|Drafn]]** **7-3** (5-2).

Søndag 8. februar, Bislett stadion, Oslo, ca. 1000 tilskuere.

*0-1 Josef Wahlin
*0-2 William Wilhelmsen
*1-2 Olaf Ditlev-Simonsen
*2-2 Halfdan Ditlev-Simonsen
*3-2 Halfdan Ditlev-Simonsen
*4-2 Halfdan Ditlev-Simonsen
*5-2 Halfdan Ditlev-Simonsen
*6-2 Sverre Ditlev-Simonsen
*6-3 Hans Olsen
*7-3 Olaf Ditlev-Simonsen

Dommer: Carsten Matheson, Trygg.

;Mesterlaget:
# Niels Hertzberg
# John Ditlev-Simonsen
# Sam. Knutzen
# Aage Ditlev-Simonsen
# Sverre Ditlev-Simonsen
# Halfdan Ditlev-Simonsen
# Olaf Ditlev-Simonsen

* Merk at det var fem brødre Ditlev-Simonsen på Readys lag.

## Referanser
NM i bandy 1924

**Norgesmesterskapet i bandy 1924** var det 12. norgesmesterskapet i bandy. Det ble vunnet av Ready etter finaleseier 7-1 mot Drafn. Det deltok 11 klubber, og mesterskapet ble arrangert som utslagsturnering.

## 1. runde
20. januar.
*Hamar – Drafn 1-15
*Skiold – Forward 1-7
*Drammens BK – Trygg 1-19
*Trygg – Ørn, Horten w.o (Ørn trakk seg. Banen i Horten var nedsnødd.)

## 2. runde
27. januar.
*Ready – Høiskolen 20-0
*Drafn – Moss Idrætsforening 11-0
*Forward – Trygg 3-2
3. februar.
*Frigg – Drammens BK 10-3

## Semifinaler
10. februar.
*Drafn – Frigg 8-3
*Ready – Forward 8-1

## Finale
Malakoff, Moss, søndag 24. februar 1924.
* **[[Ready]]** – **[[Ski- og Ballklubben Drafn|Drafn]]** **7-1** (3-0)

Målscorere:
*1-0 Selvmål
*2-0 Olaf Ditlev-Simonsen
*3-0 Halfdan Ditlev-Simonsen
*4-0 Olaf Ditlev-Simonsen
*5-0 Sverre Ditlev-Simonsen
*6-0 Sverre Ditlev-Simonsen
*7-0 Sverre Ditlev-Simonsen
*7-1 Jamen Wilhelmsen

Dommer: Jacob Ramm, Hockeyklubben.

;Mesterlaget:
# John Gundersen
# Thorvald Hveem
# Sam Knutzen
# Aage Ditlev-Simonsen
# Sverre Ditlev-Simonsen
# Halfdan Ditlev-Simonsen
# Olaf Ditlev-Simonsen

## Referanser
NM i bandy 1923

**Norgesmesterskapet i bandy 1923** var det 11. norgesmesterskapet i bandy. Det ble vunnet av Ready etter finaleseier 6-1 mot Frigg. Mesterskapet ble arrangert som utslagsturnering.

## Kvalifiserende runde
21. januar.
*Drammens BK – Skiold 4-1
*Hamar – Trygg 0-14

## 1. runde
28. januar.
*Hasle – Drafn 4-10
*Drammens BK – Trygg 1-19
*Moss Idrætsforening – Ready 0-15
*Frigg – Ørn, Horten w.o (Ørn hadde ikke hatt anledning til trening)

## Semifinaler
11. februar.
*Drafn – Frigg 1-5
*Ready – Trygg 6-2

## Finale
Marienlyst stadion, Drammen, søndag 18. februar 1923.
* **[[Ready]]** – **[[Frigg Bandy|Frigg]]** **6-1** (4-0)
* Dommer: Jacob Ramm, Hockeyklubben.

;Mesterlaget:
# Henning Tønsberg
# Thorvald Hveem
# Sam Knutzen
# Aage Ditlev-Simonsen
# Sverre Ditlev-Simonsen
# Halfdan Ditlev-Simonsen
# Olaf Ditlev-Simonsen

## Referanser
NM i bandy 1922

**Norgesmesterskapet i bandy 1922** var det 10. norgesmesterskapet i bandy. Det ble vunnet av Ready etter finaleseier 5-3 mot Trygg. Mesterskapet ble arrangert som utslagsturnering, og det deltok 10 klubber.

## 1. runde
*Moss Idrætsforening – Ørn, Horten 5-3
*Frigg – Drammens Ballklubb 11-0

## 2. runde
*Trygg – Moss 13-5
*Drafn – Kjapp, Rjukan w.o
*Frigg – Hasle 7-1
*Ready – Høiskolen w.o

## Semifinaler
*Trygg – Drafn 6-2
*Ready – Frigg 11-0

## Finale
* Ready – Trygg 5-3
Bislett stadion, Oslo, 26. februar 1922.
* Dommer: Josef Wahlin, Drafn.

;Mesterlaget:
# Henning Tønsberg
# Thorvald Hveem
# Sam Knutzen
# Aage Ditlev-Simonsen
# Odd Winger
# Halfdan Ditlev-Simonsen
# Olaf Ditlev-Simonsen

## Sesongen 1921/22
Sesongen var vesentlig viet oppbyggingen av det nye forbundet. Det kan nevnes at den første bandykampen i Bergen ble spilt i januar 1922. Brann vant 12-2 over Minde.

Et sammensatt norsk lag spilte dette året i Stockholm i forbindelse med De nordiske vinterleker. Laget spilte 11-mannskamp mot et svensk lag og tapte 1-13. I en 7-mannskamp mot Finlands representanter ble det tap 2-7.

## Referanser
NM i bandy 1921

**Norgesmesterskapet i bandy 1921** var det niende norgesmesterskapet i bandy. Det ble vunnet av Ski- og Fotballklubben Trygg etter finaleseier 1-0 mot Ready. Dette er Tryggs eneste finaleseier på 11 forsøk. Norgesmesterskapet ble arrangert som utslagsturnering, og det deltok 12 klubber.

## 1. runde
23. januar:
*Drammens Idrætsforening – Hasle 0-3
*Ørn, Horten – Drafn 1-9
*Moss Idrætsforening – Mercantile 7-5
*Høiskolen – Rapp, Trondheim 23-4

## 2. runde
30. januar:
*Ready – Hasle 19-1
*Drafn – Kjapp, Rjukan 18-1
*Trygg – Moss 19-1
*Frigg – Høiskolen 7-1

## Semifinaler
20. februar:
*Trygg – Frigg 9-1
*Drafn – Ready 3-7

## Finale
Søndag 27. februar 1921, Dælenengen, Oslo.
* **[[Ski- og Fotballklubben Trygg|Trygg]]** – **[[Ready]]** **1-0**
* Dommer: Anders Melteig, Frigg.

;Mesterlaget:
# Harald Foss
# Olaf Hegnander
# Ludvig Christiansen
# Leif Tandberg
# Kristian Krefting
# Bjarne Holmsen
# Finn Hofgaard

## Kilder
NM i bandy 1912

**Norgesmesterskapet i bandy 1912** var det første norgesmesterskapet i bandy. Turneringen ble arrangert av Norges Fotballforbunds bandykomite, og det deltok tre klubber: Kristiania Hockeyklub, Kristiania Skøiteklub og Ready. Ready vant etter finaleseier 11-2 over Hockeyklubben. Mesterskapet ble avholdt som utslagsturnering, og det ble spilt etter *Berliner Eishockey-Verbandes*-regler. De påfølgende årene ble det spilt etter modifiserte nordiske regler.

## Innledende kamp
Kristiania Hockeyklub – Kristiania Skøiteklub 8-1

## Finale
*Ready – Kristiania Hockeyklub 11–2
Søndag 25. februar, Bislett stadion, Kristiania.
*Dommer: J. O. Jordell.

;Mesterlaget:
# Theodor Platou
# Emil Cappelen
# Sam Knutzen
# Skjold Brodin
# Sverre Jensen
# Halfdan Ditlev-Simonsen
# Bjarne Erichsen

## Tidlig norsk bandyhistorie
### Opprinnelsen
Det er usikkert når bandy ble spilt første gang i Norge. I 1888 bestilte Christiania Footballclub hockeyutstyr i England, og det ble spilt på Frognerkilen. Men sporten døde ut igjen, og det er først i 1903 at det ble arrangert kamper i Kristiania. Det var under Vinteridrettsuken og fire svenske lag som deltok. Uppsalastudenterna, Stockholms Ishockeyklubb, Göteborgs Idrottsförbund og Sjökadetterna spilte, og blant deltakerne fant man den senere Kung Gustav VI og hans bror prins Wilhelm.

Det var mange tilskuere på disse kampene, og sporten vakte interesse. Kristiania Hockeyklubb ble stiftet i 1903, som resultat av oppvisningsturneringen. Senere tok også Akademisk Fotballklub og Skøiteklubben opp «ishockey» på programmet.

### Organisering
I de første årene, fram til 1907, ble det spilt med 11-mannslag. Køllene som ble benyttet, var forskjellige. «Man tager vad man haver», og enkelte av køllene liknet køllene som brukes i bandysporten nå. Andre hadde form omtrent som nåtidens ishockeykøller.

I 1907 ble det spilt kamper mot St. Petersburg, (Hockeyklubben tapte 2-10, Christiania Skøiteklubb tapte 0–12) I 1909 spilte de norske lagene mot et lag fra Leipzig, men det ble store nederlag. Kristiania Skøiteklubb tapte 1–17, Kristiania Hockeyklubb tapte 4–20 og et sammensatt lag tapte 2–13.

I 1911 besluttet Norges Fotballforbund å ta over ledelsen av hockeysporten. På NFFs ting ble det nedsatt en komite ledet av Niels C. Hertzberg, som fikk med seg Halfdan Ditlev-Simonsen og Kristian Krefting. Disse tre, som alle var glødende bandytilhengere, gikk helhjertet inn for sporten. Det ble opprettet klubber i Trondheim, Arendal og Skien, og Norgesmesterskapet ble innstiftet. Ready vant det første mesterskapet i 1912, og man spilte etter Berliner Eishockey-Verbandes regler. I de følgende årene brukte man en blanding av disse og de nordiske reglene.

## Kilder
*
*
NM i bandy 1913

**Norgesmesterskapet i bandy 1913** var det andre norgesmesterskapet i bandy. Det deltok tre klubber. Ready vant finalen på walk over ettersom motstanderen Kristiania Hockeyklub ikke møtte opp.

## Semifinale
Kristiania Hockeyklub – Frigg 5-1

## Finale
* Ready – Kristiania Hockeyklub w.o.

Hockeyklubben stilte ikke til kamp og Ready vant dermed på walk over.

;Mesterlaget:
# Ragnar Halvorsen
# Emil Cappelen
# Sam Knutzen
# Skjold Brodin
# Sverre Jensen
# Halfdan Ditlev-Simonsen
# Olaf Ditlev-Simonsen

## Kilder
*
NM i bandy 1915

**Norgesmesterskapet i bandy 1915** var det tredje norgesmesterskapet i bandy. Det deltok fire klubber. Ready vant turneringen etter finaleseier 11-3 mot Trygg.

## Semifinaler
* Ready – Frigg 14-0
* Kristiania Hockeyklub – Trygg 7-6*

* Hockeyklubben kunne ikke stille lag til finalen, så Trygg spilte i stedet.

## Finale
Søndag 21. februar 1915, Frogner stadion, Kristiania.
* **[[Ready]]** – **[[Ski- og Fotballklubben Trygg|Trygg]]** **11-3**
Dommer: Jacob Ramm, Hockeyklubben.

;Mesterlaget:
# Ragnar Halvorsen
# Emil Cappelen
# Sam Knutzen
# Skjold Brodin
# Harald Damm
# Halfdan Ditlev-Simonsen
# Olaf Ditlev-Simonsen

I 1915 fikk *Norges Fotballforbunds bandyseksjon* tilbud av *Svenska Fotbollsförbundet* om en kamp i Kristiania, og dette ble akseptert. Det var Sveriges beste lag, Uppsalakamraterna, som kom med Sune Almkvist som kaptein. Det ble spilt to kamper, én med 7-mannslag og én med 11-mannslag. Det ble store nederlag, og selv økonomisk ble det et tilbakeslag. Det kom ikke inn mer enn 35 kroner i entre, og Ready og Frigg måtte ut med 150 kroner hver, som de på forhånd hadde garantert for.

## Referanser